کؤرفز اؤلکهلرینین بوتون مناسیبتلرینی کسدیی بیر آندا قطر تکلندی. سعودییه عربیستانی، مصر، بحرین، بیرلشمیش عرب امیرلیکلری، یمن و لیوییانین آلدیغی قرار بیر چوخ اینسانا ضرر ووردو.
آخار. آذ موساوات. کوم-آ ایستینادلا خاطیرلادیر کی، کؤرفز اؤلکهلری ایونون ۵-ده قطردهکی اؤز دیپلماتیک ائلچیلرینی گئری چاغیردی. داها سونرا قطر وطنداشلارینا دا اؤز اؤلکهلریندن چیخماق اوچون ۱۴ گون واخت وئریلدی.
تکلنهن قطر دؤولتی حاقیندا بیلمدیینیز بعضی ماراقلی فاکتلاری سیزلره تقدیم ائدیریک:
قطر اولدوقجا معاصر بیر دؤولتدیر. ۱۹۷۱-جی ایلده مستقیللیینی اعلان ائدن قطر اوللر اینگیلیسلرین اسارتی آلتیندا ایدی. اؤلکهنین ایدارهچیلیگی کونستیتوسییالی منارخییادیر. قطرین پرزیدنتی امیر کیمی قید ائدیلن تعمیم بین حمد الثانیدیر. قطر خریتهده قونشولارینا نیسبتده اراضی باخیمیندا چوخ کیچیک بیر دؤولتدیر.
قترین یالنیزجا بیر دؤولتله سرحددی وار، او دا سعودییه عربیستانی. قطرین اهالیسی ۲.۳ میلیون نفردیر. اؤلکهده خیلی خاریجی وطداشلیغی اولان فهله ایشلییر. بو فهلهلر عادتن پاکیستان، هیندیستان و بنگلادئش کیمی اؤلکهلردن گلیرلر.
۲۰۲۲-جی ایلده فیفا دونیا کوبوکو دا قطرده کئچیریلهجک. قطر بو تورنیر اوچون بیر نئچه معاصر ایستادیون دا تیکدیریر.
بیر چوخ اینسان قطرین بو قدر زنگین بیر دؤولت اولماسینی نفت ایله علاقلندیریر. لاکین قطر دؤولتی ان چوخ طبیعی گازدان گلیر الده ائدیر.
بو دؤولت دونیانین ان چوخ طبیعی گاز ایخراج ائدن ۳ اؤلکهسیندن بیریدیر. عینی زاماندا احتیاط طبیعی گازینین اولماسینا گؤره ده ایلک اوچلوکدهدیر.
اؤلکهده جمعی ۷۰۰ مین قادین وار. قالانی ایسه هامیسی کیشیدیر. آدامباشینا دوشهن میللی گلیره گؤره قطر دونیادا بیرینجی یئردهدیر. بئله کی، اؤلکهده آدامباشینا دؤولت بودجهسیندن ایللیک ۱۲۷ مین دوللار دوشور.
آمریکا بیرلشمیش ایشتاتلارینین یاخین شرقدهکی ان بؤیوک حربی بازاسی قطرده یئرلشیر. ائل اودئید حربی هاوا بازاسیندا ۱۰ مین آبش عسگری وار.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab